EL
L 303/16
Επίσημη Εφημερίδα της Ευρωπαϊκής Ένωσης
23.11.2022
(46)
Με το άρθρο 11 παράγραφος 1 του κατ’ εξουσιοδότηση κανονισμού (ΕΕ) 2020/2015 χορηγήθηκε, έως τις 31 Δεκεμβρίου 2022, εξαίρεση που συνδέεται με τα υψηλά ποσοστά επιβίωσης για το πελαγίσιο λυθρίνι (Pagellus bogaraveo) που αλιεύεται με το αλιευτικό εργαλείο μικρής κλίμακας «voracera» στην υποδιαίρεση ICES 9a και για το πελαγίσιο λυθρίνι που αλιεύεται με αγκίστρια και πετονιές στις υποπεριοχές ICES 8 και 10 και στη διαίρεση ICES 9a.
(47)
Με την κοινή σύσταση ζητήθηκε παράταση της εν λόγω εξαίρεσης έως τις 31 Δεκεμβρίου 2023.
(48)
Η ΕΤΟΕΑ εξέτασε τα επιστημονικά στοιχεία και κατέληξε στο συμπέρασμα ότι τα πρόσθετα πειράματα για τα ποσοστά επιβίωσης αναμένεται να παράσχουν τεκμηριωμένες εκτιμήσεις επιβίωσης.
(49)
Δεδομένων των αποδεικτικών στοιχείων που υπέβαλαν στο παρελθόν τα κράτη μέλη ΝΔΥ σχετικά με τα ποσοστά επιβίωσης και δεδομένου ότι τα πρόσθετα πειράματα για τα ποσοστά επιβίωσης είναι πιθανό να παράσχουν τεκμηριωμένες εκτιμήσεις επιβίωσης, η εξαίρεση αυτή θα πρέπει να παραταθεί έως τις 31 Δεκεμβρίου 2023, ώστε να καταστεί δυνατή η ολοκλήρωση των μελετών.
Τα κράτη μέλη ΝΔΥ υποχρεούνται να υποβάλουν τα αποτελέσματα των εν λόγω μελετών στην ΕΤΟΕΑ το αργότερο έως την 1η Μαΐου 2023, προκειμένου να υποστηρίξουν την αξιολόγηση της εξαίρεσης αυτής κατά την επανεξέταση της υποχρέωσης εκφόρτωσης το 2023.
(50)
Με το άρθρο 14 παράγραφος 1 στοιχείο ιδ) του κατ’ εξουσιοδότηση κανονισμού (ΕΕ) 2020/2015 χορηγήθηκε, έως τις 31 Δεκεμβρίου 2022, εξαίρεση de minimis για το νταούκι Ατλαντικού (Merlangius merlangus) που αλιεύεται με απλάδια στην υποπεριοχή ICES 8.
(51)
Με την κοινή σύσταση ζητήθηκε παράταση της εν λόγω εξαίρεσης έως τις 31 Δεκεμβρίου 2023.
(52)
Η ΕΤΟΕΑ κατέληξε στο συμπέρασμα ότι από προηγούμενες αξιολογήσεις προκύπτει ότι τα επίπεδα των αλιευμάτων και των απορρίψεων νταουκιού Ατλαντικού στην αλιεία με απλάδια είναι χαμηλά και ότι ο αντίκτυπος της εξαίρεσης στο απόθεμα νταουκιού Ατλαντικού είναι πιθανό να είναι αμελητέος.
(53)
Δεδομένων των αποδεικτικών στοιχείων που υπέβαλαν στο παρελθόν τα κράτη μέλη ΝΔΥ σχετικά με το δυσανάλογο κόστος χειρισμού των ανεπιθύμητων αλιευμάτων, και των μελετών που έχουν προγραμματιστεί για την επιλεκτικότητα, η εξαίρεση αυτή θα πρέπει να παραταθεί έως τις 31 Δεκεμβρίου 2023.
Τα κράτη μέλη ΝΔΥ υποχρεούνται να υποβάλουν τα αποτελέσματα των εν λόγω μελετών στην ΕΤΟΕΑ το αργότερο έως την 1η Μαΐου 2023 για να υποστηρίξουν την αξιολόγηση της εξαίρεσης αυτής κατά την επανεξέταση της υποχρέωσης εκφόρτωσης το 2023.
(54)
Δεδομένου ότι τα μέτρα που προβλέπονται στον παρόντα κανονισμό έχουν άμεσο αντίκτυπο στον προγραμματισμό της αλιευτικής περιόδου των σκαφών της Ένωσης και στις συναφείς οικονομικές δραστηριότητες, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του.
Θα πρέπει να εφαρμοστεί από την 1η Ιανουαρίου 2023,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1 Ο κατ’ εξουσιοδότηση κανονισμός (ΕΕ) 2020/2015 τροποποιείται ως εξής: 1) το άρθρο 4 παράγραφος 1 αντικαθίσταται από το ακόλουθο κείμενο: «1.
Η εξαίρεση που συνδέεται με τα ποσοστά επιβίωσης και προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ.
1380/2013 εφαρμόζεται στα ακόλουθα είδη: — στα αλιεύματα γλώσσας (Solea solea) κάτω του ελάχιστου μεγέθους αναφοράς διατήρησης εντός έξι ναυτικών μιλίων από την ακτή στη διαίρεση ICES 7d και εκτός περιοχών που έχουν προσδιοριστεί ως περιοχές αναπαραγωγής, με τη χρήση εργαλείων τράτας με πόρτες (κωδικοί αλιευτικών εργαλείων: OTT, OTB, TBS, TBN, TB, PTB, OT, PT, TX) με σάκο μεγέθους ματιών 80 έως 99 mm, από σκάφη τα οποία: — έχουν μέγιστο μήκος 10 μέτρα και μηχανή ισχύος κάτω των 221 kW· και — αλιεύουν σε ύδατα βάθους μικρότερου των 30 μέτρων και με περιορισμό χρήσης των συρόμενων εργαλείων σε διάρκεια έως ενενήντα λεπτά. — στα αλιεύματα γλώσσας (Solea solea) κάτω του ελάχιστου μεγέθους αναφοράς διατήρησης εντός έξι ναυτικών μιλίων από την ακτή στη διαίρεση ICES 7e και εκτός περιοχών που έχουν προσδιοριστεί ως περιοχές αναπαραγωγής, με τη χρήση εργαλείων τράτας με πόρτες (κωδικός αλιευτικού εργαλείου: OTB) με σάκο μεγέθους ματιών μεγαλύτερο από 80 mm, από σκάφη κάτω των 12 m.»·